Aurinkopaneelien asennus omakotitaloon kestää paneeleiden määrästä riippuen noin 1-2 päivää. Tavallisen omakotitalon aurinkopaneelit pystytään asentamaan yleensä yhden päivän aikana. Aurinkopaneelien käyttöönotto vaatii sähköyhtiön hyväksynnän, minkä saa yleensä muutamasta päivästä viikkoon asennuksen jälkeen. JR-Kodit hoitaa suoraan ilmoituksen sähköyhtiölle aurinkopaneelijärjestelmän asennuksesta ja sähköyhtiö on suoraan yhteydessä asiakkaaseen, milloin aurinkovoimalan voi ottaa käyttöön.